কীবোর্ড প্রযুক্তি
কম্পিউটার কীবোর্ড তাদের ব্যবহার করা সুইচ প্রযুক্তির ভিত্তিতে শ্রেণিবদ্ধ করা যায়।বর্ণানুক্রমিক কীবোর্ডগুলোর সাধারণত ৮০ থেকে ১১০টি টেকসই সুইচ থাকে, প্রতিটির জন্যে একটি করে। সুইচ প্রযুক্তি নির্বাচন কী প্রতিস্পন্দন (কী রেসপন্স, কী যে চাপা হয়ে তার ইতিবাচক ফিডব্যাক) ও প্রাক গমনকে (প্রি ট্র‍্যাভেল, কী ঠিকভাবে চাপার জন্যে প্রয়োজনীয় দূরত্ব) প্রভাবিত করে। নতুনতর কীবোর্ড মডেলগুলো সাশ্রয়ের জন্যে বিভিন্ন প্রযুক্তির মিশ্রিত রূপ ব্যবহার করে।
ল্যাপটপ কম্পিউটার
বেশিরভাগ ল্যাপটপে থাকে এসও-ডিআইএমএম স্মৃতির একক, এগুলো ডেস্কটপেরগুলোর তুলনায় অর্ধেক আকারের। লাগানোর সুবিধার জন্য এগুলো ল্যাপটপের নিচের দিকে থাকে অথবা এমন জায়গায় থাকতে পারে যা প্রতিস্থাপন করা যায় না। বেশিরভাগেরই দুটো খোপ থাকে র‍্যামের জন্য। সবচেয়ে কম ক্ষমতা সম্পন্ন ল্যাপটপের একটি এবং উচ্চ ক্ষমতা সম্পন্ন ল্যাপটপের চারটি করে খোপ থাকে। বেশির ভাগ মধ্যম মানের ল্যাপটপেরই ৪-৬ জিবি র‍্যাম থাকে। নেটবুকগুলোতে ১-২ জিবি র‍্যাম থাকে এবং সাধারনত ২ জিবি পর্যন্ত বাড়ানো যায়। যেহেতু প্রায় প্রত্যেক সাধারণ ল্যাপটপে ২ টি করে খোপ থাকে ধরে নেয়া যায় দুটোতে ১৬ জিবি পর্যন্ত র‍্যাম বসানো যাবে। কারণ ডিডিআর৩ প্রযুক্তিতে একটি খোপে সর্বোচ্চ ৮ জিবি পর্যন্ত র‍্যাম বসানো যায়।